paragraph_text: Nastala je u prosincu 1992. godine spajanjem Hrvatske demokratske stranke, koja je htjela više naglasiti svoje demokršćanstvo, i dijela Hrvatske kršćanske demokratske stranke, koji je htio više naglasiti svoj nacionalizam. Prvi predsjednik bio je dr. Marko Veselica, koji je u koaliciji predvođenoj HSS-om izabran u Sabor RH 1995. godine. Naslijedio ga je Anto Kovačević, koji je ušao u Sabor krajem 1990-ih, kao zamjenik SDP-ovca Zdravka Tomca, te ponovo 2000., u koaliciji s HSP-om. Kao predsjednik stranke naslijedio ga je Petar Ćurlin.